ભારત અને શ્રીલંકા વચ્ચેની ત્રણ મેચોની ટેસ્ટ સીરિઝની ત્રીજી અને છેલ્લી મેચ દિલ્હીના ફિરોઝ શાહ કોટલા મેદાન પર રમાઇ હતી. ભારતીય કપ્તાન વિરાટ કોહલીએ ટોસ જીતી પહેલા બેટિંગ કરવાનો નિર્ણય લીધો હતો. જ્યારે વિરાટ કોહલી ટોસ કરવા માટે મેદાન પર આવ્યા ત્યારે કંઇ અલગ જ નજારો જોવા મળ્યો હતો. ટોસ સમયે બંને ટીમના ખેલાડીઓ બ્લેઝરમાં જોવા મળે છે અને આ વખતે કપ્તાન કોહલીના બ્લેઝર પર એક ખાસ બેચ લાગેલો જોવા મળ્યો હતો.